Super Fight II
Ali ja Frazier olivat kohdanneet aiemmin vuonna 1971 "Fight of the Century" -nimellä tunnetussa kamppailussa, jossa oli panoksena WBA:n ja WBC:n maailmanmestaruudet. Tuolloin hallitseva maailmanmestari Frazier voitti 15-eräisen ottelun pistein. Parin toisessa kohtaamisessa kumpikaan ottelijoista ei ollut maailmanmestari (Muhammad Ali hallitsi kansallista NABF:n mestaruutta), joten kamppailu kesti vain 12 erää. Se päättyi Muhammad Alin voittoon pistein.
Super Bowl XXIII
Super Bowl XXIII oli järjestyksessään 23. Super Bowl. Vastakkain pelasivat San Francisco 49ers ja Cincinnati Bengals. Ottelu pelattiin Joe Robbie Stadiumilla Miamissa, Floridassa 22. tammikuuta 1989. San Francisco 49ers voitti pistein 20–16. Ottelun arvokkaimpana pelaajana palkittiin San Franciscon laitahyökkääjä Jerry Rice.